KGI บวกแรง 8% หลังโชว์กำไร Q3/63 โตทะลัก 104% มาที่ 473.71 ลบ.
KGI บวกแรง 8% หลังโชว์กำไร Q3/63 โตทะลัก 104% มาที่ 473.71 ลบ.
4 พ.ย. 2563

ผู้สื่อข่าวรายงานว่า บริษัทหลักทรัพย์ เคจีไอ (ประเทศไทย) จำกัด (มหาชน) หรือ KGI ณ เวลา 3.08 น. อยู่ที่ระดับ 3.08 บาท บวก 0.22 บาท หรือ 7.69%  ด้วยมูลค่าซื้อขาย 20.56 ล้านบาท

บล.เคจีไอ (ประเทศไทย) และบริษัทย่อย แจ้งผลประกอบการไตรมาส 3/63 มีกำไรสุทธิ 473.71 ล้านบาท กำไรสุทธิต่อหุ้น 0.24 บาท เทียบกับช่วงเดียวกันของปีก่อนที่มีกำไรสุทธิ 232.61 ล้านบาท กำไรสุทธิต่อหุ้น 0.12 บาท ส่วนงวด 9 เดือน มีกำไรสุทธิ 160.64 ล้านบาท เทียบกับช่วงเดียวกันของปีก่อนที่มีกำไรสุทธิ 737.70 ล้านบาท
บริษัทชี้แจงเพิ่มเติมว่า กำไรสุทธิส่วนที่เป็นของบริษัทใหญ่จากงบการเงินสำหรับงวดไตรมาส 3 และงวด 9 เดือนของปี 63 เพิ่มขึ้น 104% และลดลง 78% เมื่อเทียบกับงวดเดียวกันของปีก่อนตามลำดับ
ไตรมาส5 3/63 บริษัทมีรายได้รวม 1,066 ล้านบาท เพิ่มขึ้น 24% เมื่อเทียบกับงวดไตรมาส 3/62 โดยรายได้ค่านายหน้า 177 ล้านบาท ลดลง 17% เนื่องจากส่วนแบ่งการตลาดของบริษัทลดลง ขณะที่รายได้ค่าธรรมเนียมและบริการ 240 ล้านบาท เพิ่มขึ้น 13% สาเหตุหลักมาจากการเพิ่มขึ้นของรายได้ค่าธรรมเนียมการซื้อขายหน่วยลงทุนของ บลจ.วรรณ ส่วนรายได้ดอกเบี้ย 46 ล้านบาท ลดลง 30%
ขณะที่บริษัทมีกำไรและผลตอบแทนจากเครื่องมือทางการเงิน 601 ล้านบาท เพิ่มขึ้น 64% เนื่องจากการลงทุนที่หลากหลายของบริษัทมีผลการดำเนินงานดีขึ้น ทั้งนี้ กำไรและผลตอบแทนจากเครื่องมือทางการเงินมาจากธุรกรรมหลายประเภท ไม่ว่าจะเป็นการออกใบสำคัญแสดงสิทธิอนุพันธ์ ธุรกิจตราสารอนุพันธ์นอกตลาด การลงทุนของบริษัทในตราสารหนี้/และตราสารทุน การให้บริการซื้อขายตราสารหนี้/ ธุรกิจการซื้อคืนภาคเอกชน และการลงทุนอื่น ๆ
ด้านค่าใช้จ่ายรวม 482 ล้านบาท ลดลง 15% เนื่องจากค่าใช้จ่ายผลประโยชน์พนักงาน 209 ล้านบาท ลดลง 27% เป็นไปในทางเดียวกับรายได้ค่านายหน้าของบริษัท และค่าใช้จ่ายดอกเบี้ย 18 ล้านบาท ลดลง 49%